Marlu Farm Stay | Kamers
Bring jou tent en kom kamp aan die oewer van die Grootrivier, in die veld of in die berge. Breek weg van alles en almal en geniet die natuur. Hierdie is 'n privaat wildkamp en slegs 1 bespereking word op 'n slag toegelaat. Daar is lopende water in die ablusiegeriewe, 'n spoeltoilet, 'n warm stort (donkiestelsel) en 'n beskutte kombuisarea met opwasgeriewe en 'n werkoppervlak waar 'n stoof geplaas kan word. Die skaduryke, stil, vreedsame kampeerterreine is perfek vir voëlkyk-entoesiaste en daar is koedoes en ander wildsoorte wat ook al langs die rivier wei en water drink. Gaste kan swem in die rivier, en afhangende van die watervlak kan gaste ook kanovaart beoefen. Die kampeerterrein is die ideale basis vanwaar die plaas te voet of met 4x4 of 4x2 verken kan word.
As 'n opsionele ekstra is ons driegang-aandete ook beskikbaar vir alle selfsorg- en kampeergaste. Daar is 'n spyskaart beskikbaar indien jy sou belangstel. Alle maaltye is tuisgemaak en word self deur ons voorberei. Maaltye word slegs by die hoofhuis bedien. 'n Kontantkroeg is ook beskikbaar (slegs met aandete). Dis noodsaaklik om vooruit te bespreek. Ons bedien ook ontbyt. Ingemaakte produkte, braaipakkies en gebak kan ook vooruit bestel word.
Hierdie selfsorghuis beskik oor 4 slaapkamers. 2 badkamers en 'n aparte toilet en wasbak. Die eerste slaapkamer het 1 dubbelbed. Die tweede slaapkamer het 3 enkelbeddens en beide die derde en vierde kamer het 4 enkelbeddens. 'n Bababed vir 'n kind tot en met 3 jaar oud is ook op versoek beskikbaar. Hierdie huis bied slaapplek vir 13 mense en dis ideaal vir families of groot groepe. Die sitkamer is gerieflik en daar is 'n binnenshuise braai-area. Maaltye, braaipakke, piekniekmandjies, varsgebakte brood (potbrood), slaai-opsies en ontbytvoorraad is beskikbaar op versoek.
Selfsorg. Gratis WiFi in die hoofhuis, een sak hout, ens.
Hierdie selfsorghuis beskik oor 3 slaapkamers en 2 badkamers. Die gesinskamer het 'n dubbelbed, enkelbed en babakot. Die tweede en derde slaapkamers het elk 2 enkelbeddens. Die huis het 2 badkamers, 'n sitkamer en 'n ten volle toegeruste kombuis. In die winter het al die beddens elektriese komberse vir jou gerief. Dis perfek vir gesinne wat hul privaatheid hoog op die prys stel. Die eenheid het 'n plonspoel, buite-braaigeriewe en onderdakparkeerplek. Daar is gratis WiFi en DStv in die eenheid. Braaipakke, piekniekmandjies, varsgebakte brood (potbrood), slaai-opsies en ontbytvoorraad is beskikbaar op versoek.
Dis geskik vir enkelpersone en kleiner gesinne wat geselskap geniet. Kom bly saam met jou gashere in die opstal en geniet ons Karoo-gasvryheid en Lucia se smullekker kookkuns met aandete en ontbyt. Jy kan kies tussen 2 slaapkamers wat 'n badkamer deel. Die 1 het 'n ekstra lang koningingrootte-bed en die ander het 2 enkelbeddens. Ons sal met liefde die spyskaart na die beste van ons vermoë volgens jou voorkeure aanpas. Daar is DStv en gratis WiFi.